**รายงานการประชุมสภาองค์การบริหารส่วนตำบลนาสิงห์**

**สมัยสามัญ สมัยที่ 1 ครั้งที่ 1**

**ประจำปีงบประมาณ 2566**

**วันที่ 14 เดือน กุมภาพันธ์ พ.ศ.2566**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายเดช ติดมา | ประธานสภาองค์การบริหารส่วนตำบล | เดช ติดมา |
| 2 | นายนิจมนตรี ทุมจันทร์ | รองประธานสภาฯ | นิจมนตรี ทุมจันทร์ |
| 3 | นายกฤษณะ ไกรรัตน์ | เลขานุการสภาฯ | กฤษณะ ไกรรัตน์ |
| 4 | นางสาวแววตา ก้อนบุญใส | สมาชิกสภา อบต. หมู่ที่ 2 | แววตา ก้อนบุญใส |
| 5 | นายแทน ไกรรัตน์ | สมาชิกสภา อบต. หมู่ที่ 3 | แทน ไกรรัตน์ |
| 6 | นายจันทร์ศรี คำโคตร | สมาชิกสภา อบต. หมู่ที่ 4 | จันทร์ศรี คำโคตร |
| 7 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 8 | นายจิตรกร จันสี | สมาชิกสภา อบต. หมู่ที่ 8 | จิตรกร จันสี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายประหยัด จะหลาบหลอง | นายกองค์การบริหารส่วนตำบล | ประหยัด จะหลาบหลอง |
| 2 | นายสมศักดิ์ ทองอุ่น | รองนายกองค์การบริหารส่วนตำบล | สมศักดิ์ ทองอุ่น |
| 3 | นางดวงเดือน สิมมาโคตร | รองนายกองค์การบริหารส่วนตำบล | ดวงเดือน สิมมาโคตร |
| 4 | นางสาววันเพ็ญ ฉั่นพัฒนาพงศ์ | ปลัดองค์การบริหารส่วนตำบล | วันเพ็ญ ฉั่นพัฒนาพงศ์ |
| 5 | นางปาริชาติ ใจศรี | หัวหน้าสำนักปลัด | ปาริชาติ ใจศรี |
| 6 | นางกรณิศ พินะสา | ผอ. กองคลัง | กรณิศ พินะสา |
| 7 | นางมลิวรรณ ประชาชัย | ผอ.กองการศึกษาฯ | มลิวรรณ ประชาชัย |
| 8 | นายสุวนัย สาวะริพล | ผอ. กองสาธารณสุขฯ | สุวนัย สาวะริพล |
| 9 | นางสาวสโรชา ชัยโคตร | ผอ. กองสวัสดิการสังคม | สโรชา ชัยโคตร |
| 10 | จ่าเอกธวัชชัย รังรส | เจ้าพนักงานธุรการ กองช่าง | ธวัชชัย รังรส |

-2-

**เริ่มประชุมเวลา 10.00 น.**

 เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 8 คน ผู้เข้าร่วมประชุม จำนวน 10 คน เป็นอันว่าครบองค์ประชุมแล้วให้สัญญาณเรียกสมาชิกเข้าห้องประชุม โดย นายเดช ติดมา ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง และเมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** **เรื่องที่ประธานแจ้งต่อที่ประชุม**

ประธาน **1.1 การประกาศเรียกประชุมสภาองค์การบริหารส่วนตำบลนาสิงห์ สมัยสามัญ สมัยที่ 1 ประจำปีงบประมาณ 2566**

 ตามประกาศสภาองค์การบริหารส่วนตำบลนาสิงห์ ลงวันที่ 26 มกราคม 2566 ได้เรียกประชุมสภาองค์การบริหารส่วนตำบล สมัยสามัญ สมัยที่ 1 ประจำปีงบประมาณ 2566 เป็นเวลา 15 วัน โดยเริ่มตั้งแต่วันที่ 1 กุมภาพันธ์ 2566 จนถึงวันที่ 15 กุมภาพันธ์ 2566 และได้แจ้งให้สมาชิกทุกท่านทราบไปแล้ว จึงประกาศให้ทราบโดยทั่วกันอีกครั้งหนึ่ง

ที่ประชุม รับทราบ

**1.2 การนัดประชุมสภาองค์การบริหารส่วนตำบลนาสิงห์ สมัยสามัญ สมัยที่ 1 ครั้งที่ 1 ประจำปีงบประมาณ 2566**

 - ตามหนังสือที่ บก 77301/ว 005 ลงวันที่ 8 กุมภาพันธ์ 2566 ได้นัดประชุมสภาองค์การบริหารส่วนตำบล สมัยสามัญ สมัยที่ 1 ครั้งที่ 1 ประจำปีงบประมาณ 2566 ในวันที่ 14 กุมภาพันธ์ 2566 (วันนี้) ตั้งแต่เวลา 10.00 น. เป็นต้นไป ณ ห้องประชุมองค์การบริหารส่วนตำบลนาสิงห์ รายละเอียดปรากฏตามระเบียบวาระการประชุมฯ ที่ได้จัดส่งพร้อมกับหนังสือแจ้งนัดประชุมดังกล่าว ให้สมาชิกทุกท่านไปแล้ว

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยวิสามัญ สมัยที่ 1 ครั้งที่ 1 ประจำปีงบประมาณ 2566 เมื่อวันที่ 24 มกราคม 2566**

ประธาน ตามรายงานการประชุมครั้งดังกล่าวที่ผ่านมา ซึ่งคณะกรรมการตรวจรายงาน

ประชุมฯ ได้ตรวจสอบไปแล้ว และได้จัดทำสำเนาปิดประกาศไว้ที่บอร์ดประชาสัมพันธ์หน้าสำนักงานองค์การบริหารส่วนตำบลและที่ห้องกิจการสภา

องค์การบริหารส่วนตำบลเพื่อให้สมาชิกได้ตรวจดูแล้ว ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

ที่ประชุม รับรองรายงานการประชุมสภาองค์การบริหารส่วนตำบล สมัยวิสามัญ สมัยที่ 1 ครั้งที่ 1 ประจำปีงบประมาณ 2566 เมื่อวันที่ 24 มกราคม 2566 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม (มติเสียงข้างมาก 7 เสียง และงดออกเสียง 1 เสียง)

-3-

**ระเบียบวาระที่ 3 เรื่องเสนอเพื่อทราบ**

 **3.1 รายงานรายรับรายจ่ายจริงประจำปีงบประมาณ พ.ศ. 2565**

ประธาน ขอให้นายกองค์การบริหารส่วนตำบลนาสิงห์แจ้งรายงานรายรับรายจ่ายจริง

 ประจำปี งบประมาณ พ.ศ.2565

นายประหยัด จะหลาบหลอง รายงานรายรับรายจ่ายจริงประจำปีงบประมาณ พ.ศ.2565 ดังนี้

(นายก อบต.)

|  |
| --- |
|  |
|  **รายงานรายรับจริงประจำปีงบประมาณ พ.ศ. 2565**  |
|  |  |  |
|  **รายการ**  |  **ประมาณการ**  |  **รายรับจริง**  |
|   |   |  (ต.ค.64 ถึง ก.ย.65)  |
|  **รายรับ**  |   |   |
|  รายได้ภาษีอากร  |  84,000.00  |  219,651.97  |
|  รายได้ค่าธรรมเนียมค่าปรับและ ใบอนุญาต  |  433,000.00  |  314,935.20  |
|  รายได้จากทรัพย์สิน  |  101,000.00  |  119,339.94  |
|  รายได้จากสาธารณูปโภคและกิจการพาณิชย์  |  550,000.00  |  568,048.00  |
|  รายได้เบ็ดเตล็ด  |  300,500.00  |  540,456.00  |
|  รายได้ภาษีจัดสรร  |  17,155,000.00  |  20,502,114.49  |
|  เงินอุดหนุน  |  26,550,000.00  |  22,002,582.00  |
|  รวม  |  45,173,500.00  |  44,267,127.60  |

-4-

|  |
| --- |
| **รายงานรายจ่ายจริงประจำปีงบประมาณ พ.ศ. 2565**  |
|  |  |  |
|  **รายการ**  |  **ประมาณการ**  |  **รายจ่ายจริง**  |
|   |   |  (ต.ค.64 ถึง ก.ย.65)  |
|  **รายจ่าย**  |   |   |
|  งบกลาง  |  10,356,560.00  |  10,057,850.00  |
|  เงินเดือน(ฝ่ายการเมือง)  |  1,546,420.00  |  1,172,272.00  |
|  เงินเดือน(ฝ่ายประจำ)  |  9,804,300.00  |  8,953,353.00  |
|  ค่าตอบแทน  |  2,076,920.00  |  1,553,311.00  |
|  ค่าใช้สอย  |  7,204,700.00  |  5,470,270.63  |
|  ค่าวัสดุ  |  2,923,300.00  |  2,550,041.34  |
|  ค่าสาธารณูปโภค  |  1,035,000.00  |  977,379.35  |
|  ค่าครุภัณฑ์  |  1,067,700.00  |  917,900.00  |
|  ค่าที่ดินและสิ่งก่อสร้าง  |  6,338,600.00  |  6,447,857.00  |
|  เงินอุดหนุน  |  2,820,000.00  |  2,684,631.62  |
|  รวม  |  **45,173,500.00**  |  **40,784,865.94**  |
|  |  |  |
|  ผลต่างการดำเนินงาน  |  3,457,888.66  |  |
| เงินสะสม ประจำปีงบประมาณ 2565 ร้อยละ 85 = |  2,959,922.41  |
|  เงินทุนสำรองเงินสะสม ประจำปี 2565  | ร้อยละ 15 = |  522,339.25  |

ที่ประชุม รับทราบ

**ระเบียบวาระที่ 4 เรื่องเสนอเพื่อพิจารณา**

 **4.1 การกำหนดสมัยประชุมสภาองค์การบริหารส่วนตำบลนาสิงห์ สมัยสามัญ สมัยที่ 2 – 4 ประจำปีงบประมาณ พ.ศ. 2566**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้องต่อไป

เลขานุการสภา อบต. **ข้อกฎหมาย/ระเบียบที่เกี่ยวข้อง ประกอบด้วย**

 - พระราชบัญญัติสภาตำบลและองค์การบริหารส่วนตำบล พ.ศ.2537 และแก้ไขเพิ่มเติมถึง (ฉบับที่ 7) พ.ศ.2562

-5-

 **มาตรา 53** กำหนดว่า ในปีหนึ่งให้มีสมัยประชุมสามัญสองสมัยหรือหลายสมัยแล้วแต่สภาองค์การบริหารส่วนตำบลกำหนด แต่ต้องไม่เกินสี่สมัย วันเริ่มสมัยประชุมสามัญประจำปีให้สภาองค์การบริหารส่วนตำบลกำหนด

-ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ.2547 (แก้ไขถึงฉบับที่ 2 พ.ศ.2554)

**ข้อ 21** กำหนดว่า การกำหนดจำนวนสมัยประชุมสามัญประจำปี ระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไปและระยะเวลาของสมัยประชุมสามัญประจำปีสมัยแรกของปีถัดไปให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยนำความในข้อ 11 มาใช้บังคับโดยอนุโลม

ประธาน ตามมติที่ประชุมสภาองค์การบริหารส่วนตำบลนาสิงห์ สมัยสามัญ สมัยที่ 4 ครั้งที่ 1 ประจำปีงบประมาณ 2565 เมื่อวันที่ 7 ตุลาคม 2565 เห็นชอบให้การกำหนดสมัยประชุมสภาองค์การบริหารส่วนตำบลนาสิงห์ เป็น 4 สมัย และกำหนดสมัยประชุมสภา สมัยสามัญ สมัยที่ 1 ในระหว่างวันที่ 1 – 15 กุมภาพันธ์ 2566 แล้วนั้น ขอให้ที่ประชุมกำหนดระยะเวลาและวันเริ่มต้นประชุมสมัยประชุมสามัญ สมัยที่ 2 - 4 ประจำปีงบประมาณ พ.ศ. 2566 รวมถึงวันเริ่มสมัยประชุมสามัญประจำปีของปีถัดไปและระยะเวลาของสมัยประชุมสามัญประจำปีสมัยแรกของปีถัดไป ครับ

นายนิจมนตรี ทุมจันทร์ ขอเสนอระยะเวลาและวันเริ่มต้นประชุมสมัยประชุมสามัญ สมัยที่ 2 ประจำปี

(รองประธานสภาฯ) 2566 ดังนี้

 สมัยสามัญ สมัยที่ 2 ในระหว่างวันที่ 20 มีนาคม – วันที่ 3 เมษายน 2566

 ผู้รับรอง 1. นายแทน ไกรรัตน์ สมาชิกสภาฯ หมู่ที่ 3

 2. นายจิตรกร จันสี สมาชิกสภาฯ หมู่ที่ 8

ที่ประชุม เห็นชอบ (เห็นชอบ 7 เสียง งดออกเสียง 1 เสียง)

นายนิจมนตรี ทุมจันทร์ ขอเสนอระยะเวลาและวันเริ่มต้นประชุมสมัยประชุมสามัญ สมัยที่ 3 ประจำปี

(รองประธานสภาฯ) 2566 ดังนี้

 สมัยสามัญ สมัยที่ 3 ในระหว่างวันที่ 15 – 29 สิงหาคม 2566

 ผู้รับรอง 1. นายจันทร์ศรี คำโคตร สมาชิกสภาฯ หมู่ที่ 4

 2. นายจิตรกร จันสี สมาชิกสภาฯ หมู่ที่ 8

ที่ประชุม เห็นชอบ (เห็นชอบ 7 เสียง งดออกเสียง 1 เสียง)

นายนิจมนตรี ทุมจันทร์ ขอเสนอระยะเวลาและวันเริ่มต้นประชุมสมัยประชุมสามัญ สมัยที่ 4 ประจำปี

(รองประธานสภาฯ) 2566 ดังนี้

 สมัยสามัญ สมัยที่ 4 ในระหว่างวันที่ 20 กันยายน – วันที่ 4 ตุลาคม 2566

 ผู้รับรอง 1. นายมีชัย นาเวียง สมาชิกสภาฯ หมู่ที่ 5

 2. นางสาวแววตา ก้อนบุญใส สมาชิกสภาฯ หมู่ที่ 2

ที่ประชุม เห็นชอบ (เห็นชอบ 7 เสียง งดออกเสียง 1 เสียง)

นายนิจมนตรี ทุมจันทร์ ขอเสนอระยะเวลาและวันเริ่มต้นประชุมสมัยประชุมสามัญ สมัยแรก ประจำปี

(รองประธานสภาฯ) 2567 ดังนี้

-6-

 สมัยสามัญ สมัยแรก ประจำปี 2567 ในระหว่างวันที่ 1 - 15 เดือน กุมภาพันธ์ 2567

 ผู้รับรอง 1. นายแทน ไกรรัตน์ สมาชิกสภาฯ หมู่ที่ 3

 2. นายจิตรกร จันสี สมาชิกสภาฯ หมู่ที่ 8

ที่ประชุม เห็นชอบ (เห็นชอบ 7 เสียง งดออกเสียง 1 เสียง)

**4.2 การขออนุมัติโอนงบประมาณ ครั้งที่ 2 ประจำปีงบประมาณ พ.ศ.2566**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่

 เกี่ยวข้อง

เลขานุการสภา อบต. **ข้อกฎหมาย/ระเบียบที่เกี่ยวข้อง**

**ระเบียบกระทรวงมหาดไทย ว่าด้วยวิธีการงบประมาณขององค์กรปกครอง**

**ส่วนท้องถิ่น พ.ศ.2563**

**ข้อ 27** กำหนดว่า การโอนเงินงบประมาณรายจ่ายในงบลงทุน โดยการ

โอนเพิ่ม โอนลด ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่าย

เป็นรายการใหม่ ให้เป็นอำนาจอนุมัติของสภาท้องถิ่น

ประธาน ขอเชิญ นายกองค์การบริหารส่วนตำบล ชี้แจงการขออนุมัติโอนเงิน

 งบประมาณ ครั้งที่ 2 ประจำปีงบประมาณ พ.ศ.2566

นายประหยัด จะหลาบหลอง เพื่อให้เป็นไปตามระเบียบกระทรวงมหาดไทยว่าด้วยวิธีการงบประมาณของ

(นายก อบต.) องค์กรปกครองส่วนท้องถิ่น พ.ศ. 2563 ข้อ 27 จึงขอโอนงบประมาณฯ ดังนี้

1. **โอนเพิ่ม (ตั้งจ่ายเป็นรายการใหม่)**

แผนงานอุตสาหกรรมและการโยธา งานบริหารงานทั่วไปเกี่ยวกับอุตสาหกรรมและการโยธา งบลงทุน หมวดค่าครุภัณฑ์ ประเภทครุภัณฑ์คอมพิวเตอร์หรืออิเล็กทรอนิกส์ รายการเครื่องคอมพิวเตอร์ All In One สำหรับงานประมวลผล จำนวน 1 เครื่อง งบประมาณที่ตั้งไว้ 23,0๐๐ บาท โดยมีลักษณะพื้นฐานดังนี้

- มีหน่วยประมวลผลกลาง (CPU) ไม่น้อยกว่า 6 แกนหลัก (6 core) และ 12 แกนเสมือน (12 Thread) และมีเทคโนโลยีเพิ่มสัญญาณนาฬิกาได้ในกรณีที่ต้องใช้ความสามารถในการประมวลผลสูง (Turbo Boost หรือ Max Boost) โดยมีความเร็วสัญญาณนาฬิกาสูงสุด ไม่น้อยกว่า 3.6 GHz จำนวน 1 หน่วย

- หน่วยประมวลผลกลาง (CPU) มีหน่วยความจำแบบ Cache Memory รวมในระดับ (Level) เดียวกัน ขนาดไม่น้อยกว่า 8 MB

- มีหน่วยประมวลผลเพื่อแสดงภาพ โดยมีคุณลักษณะอย่างใดอย่างหนึ่ง หรือดีกว่า ดังนี้

1) มีหน่วยประมวลผลเพื่อแสดงภาพติดตั้งอยู่บนแผงวงจรหลักที่มีความสามารถในการใช้ หน่วยความจำแยกจากหน่วยความจำหลักขนาดไม่น้อยกว่า 2 GB

2) มีหน่วยประมวลผลเพื่อแสดงภาพที่มีความสามารถในการใช้หน่วยความจำหลักในการแสดง ภาพขนาดไม่น้อยกว่า 2 GB

 - มีหน่วยความจำหลัก (RAM) ชนิด DDR4 หรือดีกว่า มีขนาดไม่น้อยกว่า 8 GB

-7-

- มีหน่วยจัดเก็บข้อมูล ชนิด SATA หรือดีกว่า ขนาดความจุไม่น้อยกว่า 1 TB หรือ ชนิด Solid State Drive ขนาดความจุไม่น้อยกว่า 250 GB จำนวน 1

- มี DVD-RW หรือดีกว่า แบบติดตั้งภายใน (Internal) หรือภายนอก (External) จำนวน 1 หน่วย

- มีช่องเชื่อมต่อระบบเครือข่าย (Network Interface) แบบ 10/100/1000 Base-T หรือดีกว่า จำนวน ไม่น้อยกว่า 1 ช่อง

 - มีช่องเชื่อมต่อ (Interface) แบบ USB 2.0 หรือดีกว่า ไม่น้อยกว่า 3 ช่อง

 - มีแป้นพิมพ์และเมาส์

- มีจอแสดงภาพในตัว และมีขนาดไม่น้อยกว่า 21 นิ้ว ความละเอียดแบบ FHD (1920x1080)

 - สามารถใช้งานได้ไม่น้อยกว่า Wi-Fi (IEEE 802.11 ac) และ Bluetooth

**โอนลด**

แผนงานอุตสาหกรรมและการโยธา งานบริหารงานทั่วไปเกี่ยวกับอุตสาหกรรมและการโยธา งบบุคลากร เงินเดือน (ฝ่ายประจำ) เงินเดือนข้าราชการ หรือพนักงานส่วนท้องถิ่น ตั้งไว้ 1,0๐๐,๐๐๐ บาท เพื่อจ่ายเป็นเงินเดือนหรือเงินปรับปรุงเงินเดือนข้าราชการ/พนักงานส่วนตำบล จำนวน 4 อัตรา ตามที่ปรากฏในแผนอัตรากำลังสามปี (ปีงบประมาณ 2564-2566 และที่แก้ไข เพิ่มเติมจนถึงปัจจุบัน) โดยคำนวณตั้งจ่ายไว้จำนวน 12 เดือน

งบประมาณคงเหลือก่อนโอน จำนวน 820,960 บาท ขออนุมัติโอนลด จำนวน 23,000 บาท งบประมาณคงเหลือหลังโอน จำนวน 797,960 บาท

มติที่ประชุม อนุมัติ (ด้วยมติเสียงข้างมาก อนุมัติ 7 เสียง งดออกเสียง 1 เสียง)

1. **โอนเพิ่ม (ตั้งจ่ายเป็นรายการใหม่)**

แผนงานอุตสาหกรรมและการโยธา งานบริหารงานทั่วไปเกี่ยวกับอุตสาหกรรมและการโยธา งบลงทุน หมวดค่าครุภัณฑ์ ประเภทครุภัณฑ์ก่อสร้าง รายการเครื่องปั๊มลมขนาด 2 แรงม้า จำนวน 1 เครื่อง งบประมาณที่ตั้งไว้ 30,0๐๐ บาท โดยมีลักษณะพื้นฐานดังนี้

 - ปั๊มลมลูกสูบ 2 แรงม้า

 - ระบายความร้อนด้วยอากาศ

 - จำนวนลูกสูบ 2 ลูกสูบ

 - แรงดันลมที่ใช้ได้ไม่น้อยกว่า 8 บาร์ หรือไม่น้อยกว่า 116 ปอนด์

 - มอเตอร์ปั๊มขนาดไม่ต่ำกว่า 2 แรงม้า ไฟฟ้า 220 โวลด์

 - ถังเก็บลมขนาดไม่น้อยกว่า 140 ลิตร

**โอนลด**

แผนงานอุตสาหกรรมและการโยธา งานบริหารงานทั่วไปเกี่ยวกับอุตสาหกรรมและการโยธา งบบุคลากร เงินเดือน (ฝ่ายประจำ) เงินเดือนข้าราชการ หรือพนักงานส่วนท้องถิ่น ตั้งไว้ 1,0๐๐,๐๐๐ บาท เพื่อจ่ายเป็นเงินเดือนหรือเงินปรับปรุง

-8-

เงินเดือนข้าราชการ/พนักงานส่วนตำบล จำนวน 4 อัตรา ตามที่ปรากฏในแผนอัตรากำลังสามปี (ปีงบประมาณ 2564-2566 และที่แก้ไข เพิ่มเติมจนถึงปัจจุบัน) โดยคำนวณตั้งจ่ายไว้จำนวน 12 เดือน

งบประมาณคงเหลือก่อนโอน จำนวน 797,960 บาท ขออนุมัติโอนลด จำนวน 30,000 บาท งบประมาณคงเหลือหลังโอน จำนวน 767,960 บาท

มติที่ประชุม อนุมัติ (ด้วยมติเสียงข้างมาก อนุมัติ 7 เสียง งดออกเสียง 1 เสียง)

1. **โอนเพิ่ม (ตั้งจ่ายเป็นรายการใหม่)**

แผนงานอุตสาหกรรมและการโยธา งานบริหารงานทั่วไปเกี่ยวกับอุตสาหกรรมและการโยธา งบลงทุน หมวดค่าครุภัณฑ์ ประเภทครุภัณฑ์ก่อสร้าง รายการชุดทดสอบความข้นเหลวของคอนกรีต (Slump Test Set) จำนวน 1 ชุด งบประมาณที่ตั้งไว้ 8,0๐๐ บาท โดยมีลักษณะพื้นฐานดังนี้

 รายละเอียดทางเทคนิค

เป็นชุดทดสอบการยุบตัวของคอนกรีต ใช้เพื่อทดสอบหาค่าความข้นเหลวของคอนกรีตในสภาพเหลวโดยใช้วิธีการทดสอบหาค่าการยุบตัว เพื่อนำไปใช้ในงานก่อสร้าง

 1. แบบหล่อตัวอย่างคอนกรีต (Slump Cone) รูปกรวยหัวตัด ทำด้วยสแตนเลส

 2. เหล็กกระทุ้ง (Tamping Rod)

 3. ถาดรอง (Tray)

 4. ที่ตัก (Scoop)

 5. แปรงทองเหลืองด้ามไม้

 6. เกรียงสาหรับปาดตัวอย่าง

**โอนลด**

แผนงานอุตสาหกรรมและการโยธา งานบริหารงานทั่วไปเกี่ยวกับอุตสาหกรรมและการโยธา งบบุคลากร เงินเดือน (ฝ่ายประจำ) เงินเดือนข้าราชการ หรือพนักงานส่วนท้องถิ่น ตั้งไว้ 1,0๐๐,๐๐๐ บาท เพื่อจ่ายเป็นเงินเดือนหรือเงินปรับปรุงเงินเดือนข้าราชการ/พนักงานส่วนตำบล จำนวน 4 อัตรา ตามที่ปรากฏในแผนอัตรากำลังสามปี (ปีงบประมาณ 2564-2566 และที่แก้ไข เพิ่มเติมจนถึงปัจจุบัน) โดยคำนวณตั้งจ่ายไว้จำนวน 12 เดือน

งบประมาณคงเหลือก่อนโอน จำนวน 767,960 บาท ขออนุมัติโอนลด จำนวน 8,000 บาท งบประมาณคงเหลือหลังโอน จำนวน 759,960 บาท

มติที่ประชุม อนุมัติ (ด้วยมติเสียงข้างมาก อนุมัติ 7 เสียง งดออกเสียง 1 เสียง)

ประธาน ขณะนี้เวลา 12.00 น. ขอหยุดพักการประชุม เพื่อรับประทานอาหาร และให้เข้ามาประชุมต่อในเวลา 13.30 น.

-9-

**เริ่มประชุมเวลา 13.30 น.**

**ระเบียบวาระที่ 4** **เรื่องอื่นๆ**

ประธาน ขอเชิญให้สมาชิกในที่ประชุมเสนอเรื่องอื่นๆ ครับ

นางสาววันเพ็ญ ฉั่นพัฒนาพงศ์ เรียนประธานสภาฯ ผู้บริหาร สมาชิกสภาฯ และผู้เข้าร่วมประชุมทุกท่าน

(ปลัด อบต.) วันนี้ เวลาประมาณ 9.00 น. ได้รับการประสานงานจากท้องถิ่นอำเภอศรีวิไล

 แจ้งว่า ประธานแม่บ้านมหาดไทยจังหวัดบึงกาฬพร้อมคณะ จะลงพื้นที่ตำบล นาสิงห์เพื่อทวนสอบโครงการถังขยะเปียกลดโลกร้อน ในวันที่ 22 กุมภาพันธ์ 2566 เวลา 10.00 น. เป็นต้นไป ณ ศาลาประชาคม หมู่ที่ 7 โดยมีกิจกรรมลงทวนสอบถังขยะเปียกในพื้นที่หมู่ที่ 5 และกิจกรรมทวนสอบโครงการโรงเรียนพอเพียงท้องถิ่น “ปลูกผักรักษ์โลก” ที่ศูนย์พัฒนาเด็กเล็กวัดสอนเจริญราษฎร์ ขอให้ทุกท่านและเจ้าหน้าที่แต่งกายด้วยเสื้อจังหวัดบึงกาฬสีม่วงรุ่นล่าสุดในวันนั้นค่ะ และในวันที่ 20 กุมภาพันธ์ 2566 หัวหน้าสุรัตน์จะลงพื้นที่ล่วงหน้าเพื่อให้คำแนะนำค่ะ

นางดวงเดือน สิมมาโคตร ขอความร่วมมือจากสมาชิกสภาฯ ทุกท่านในการสำรวจการติดตั้งถังขยะเปียกทุก

(รองนายก อบต.) ครัวเรือนในหมู่บ้านด้วยค่ะ

นายกฤษณะ ไกรรัตน์ ผมขอเสนอให้เราประสานงานกับฝ่ายปกครอง (กำนันและผู้ใหญ่บ้าน) ในการ

(เลขานุการสภาฯ) ร่วมมือกันสำรวจครับ

นางดวงเดือน สิมมาโคตร อีกเรื่องที่ต้องขอความร่วมมือจากสมาชิกสภาฯ ทุกท่าน คือ การจัดเตรียมสถานที่

(รองนายก อบต.) ในการต้อนรับประธานแม่บ้านมหาดไทยจังหวัดบึงกาฬพร้อมคณะ โดยเราจะจัดเตรียมล่วงหน้า 3 วัน และต้องขอความร่วมมือจากกำนัน,ผู้ใหญ่บ้านและอสม. ในการแนะนำพื้นที่ให้แต่ละคณะที่มาทวนสอบด้วยค่ะ

นายจิตรกร จันสี เรียนประธานสภาฯ , ผู้บริหาร , หัวหน้าส่วนราชการและสมาชิกสภาฯ ทุกท่าน

(สมาชิกสภาฯ อบต.) กระผมนายจิตรกร จันสี สมาชิกสภาองค์การบริหารส่วนตำบลนาสิงห์ หมู่ที่ 8 ขอเสนอ 2 เรื่อง

1. ฝาปิดรางระบายน้ำ หมู่ที่ 8 หน้าบ้านพ่อจอม อินทร์เมืองแก้ว ที่ชำรุด ได้แจ้งไว้เมื่อวันที่ 23 มกราคม ที่ผ่านมา ยังไม่ได้รับการแก้ไขเลยครับ ฝากผู้รับผิดชอบดูแลให้ด้วยนะครับ
2. ขอสอบถามเรื่องกล้องวงจรปิดหน้าโรงเรียนบ้านนาสิงห์ ไม่ทราบว่ายังใช้ได้อยู่ไหม เพราะชาวบ้านอยากดูหลังจากที่มีเหตุการณ์เกิดขึ้นครับ

จ่าเอกธวัชชัย รังรส เรียนประธานสภาฯ ผู้บริหารและสมาชิกสภาฯ ทุกท่านครับ ขอชี้แจง ดังนี้ครับ

(เจ้าพนักงานธุรการกองช่าง) 1. ช่วงนี้จะมีการดำเนินการปรับปรุงลอกรางระบายน้ำในหลายหมู่บ้าน ซึ่ง

สภาพฝาปิดรางระบายน้ำอยู่ในสภาพเก่า เวลาที่ผู้รับเหมานำเครื่องจักรหรือใช้คนงานมายกนั้น ทำให้ฝาปิดชำรุดครับ ต้องรอตรวจสอบความเสียหายก่อน แล้วจะนำปรึกษาผู้บริหารเพื่อแก้ไขต่อไปครับ

1. กล้องวงจรปิดใช้ไม่ได้ เคยซ่อมหลายครั้งแล้ว ในแต่ละครั้งใช้งบประมาณไปมากพอสมควร เนื่องจากเป็นกล้องวงจรปิดที่ใช้มานานแล้ว ตั้งแต่ปี 2556 -

-10-

2557 เป็นรุ่นเก่า ตอนนี้ซ่อมไม่คุ้มครับ ต้องจำหน่ายออกก่อน แล้วของบเงินอุดหนุนเพื่อจัดซื้อใหม่ แต่การของบเงินอุดหนุนเพื่อจัดซื้อกล้องวงจรปิดนั้นขอยากมากครับ

นายประหยัด จะหลาบหลอง เรื่องที่สมาชิกองค์การบริหารส่วนตำบลนาสิงห์ หมู่ที่ 8 เสนอและแจ้งปัญหามานั้น

(นายก อบต.) เรื่องฝาปิดรางระบายน้ำ ให้ทางกองช่างดำเนินสำรวจจุดที่เสียหายทุกหมู่บ้าน แล้วรายงานผลมาเพื่อดำเนินการตามกระบวนการต่อไป

นางสาวสโรชา ชัยโคตร เรียนประธานสภาฯ , ผู้บริหาร , หัวหน้าส่วนราชการและสมาชิกสภาฯ ทุกท่าน

(ผอ.กองสวัสดิการสังคม) ดิฉันนางสาวสโรชา ชัยโคตร ผู้อำนวยการกองสวัสดิการสังคม ขอนำเรียนชี้แจง

1. งบประมาณซ่อมแซมที่อยู่อาศัยผู้สูงอายุ/คนพิการ จำนวน 7 หลัง แยกรายละเอียดดังนี้

1.1. งบประมาณ หลังละ 40,000 บาท จากกองทุนผู้สูงอายุและกองทุนผู้พิการ สำนักงานพัฒนาสังคมและความมั่นคงของมนุษย์จังหวัดบึงกาฬ

- นางทองสา โพธิราช (ผู้สูงอายุ) ม.5 ได้รับการโอนงบประมาณแล้ว 40,000 บาท ขณะนี้อยู่ระหว่างการจัดซื้อจัดจ้างวัสดุก่อสร้าง และดำเนินการซ่อมแซมโดยชุมชน

- นางสุนทร สมบัติศรี (ผู้สูงอายุ) ม.4 ได้รับการโอนงบประมาณแล้ว 40,000 บาท ขณะนี้อยู่ระหว่างการจัดซื้อจัดจ้างวัสดุก่อสร้าง และดำเนินการซ่อมแซมโดยชุมชน

- นายหนูแดง ทองห่อ (ผู้สูงอายุ) ม.4 ยังไม่ได้รับการโอนงบประมาณ เนื่องจากต้องจัดทำเอกสารเรื่องการยินยอมขอก่อสร้างบ้านบนที่ดินของบุคคลอื่น (ชื่อที่ดินเป็นของภรรยา) คาดว่าจะได้รับการอนุมัติและโอนงบประมาณในช่วงต้นเดือนมีนาคม

- นางละมุน ลอดทรง (คนพิการ) ม.5 ได้รับการอนุมัติงบประมาณแล้ว รอการโอนงบประมาณเข้าบัญชี อบต.นาสิงห์ ช่วงสิ้นเดือนกุมภาพันธ์

1.2 งบประมาณหลังละ 60,000 บาท จาก องค์การบริหารส่วนจังหวัดบึงกาฬ (กองทุนฟื้นฟูสมรรถภาพจังหวัดบึงกาฬ) เอกสารที่เกี่ยวข้องกับการของบประมาณได้นำส่งเรียบร้อยแล้ว ขณะนี้รอการแจ้งจากทางกองทุนฯ ให้เข้าร่วมประชุมเพื่อนำเสนอรายละเอียดการของบประมาณ คาดว่าจะจัดประชุมคณะอนุกรรมการเพื่อพิจารณากลั่นกรองเอกสารในช่วงต้นเดือนมีนาคม 2566

 - นายวันชัย โคตรชาลี (คนพิการ) ม.1

 - นางปัตตา สุริยจันทร์ (ผู้สูงอายุ) ม.2

 - นางขันทอง พรมวัง (ผู้สูงอายุ) ม.6

2. การดำเนินงานโครงการรดน้ำขอพรผู้สูงอายุ (วันผู้สูงอายุ เดือน เม.ย.2566) คาดว่าจะจัดกิจกรรมก่อนสงกรานต์ ขอให้ลองดูว่าเราควรจัดวันไหน ส่วนกิจกรรมคร่าว เห็นว่าในแต่ละหมู่บ้านมีงบของสปสช. มีการออกกำลังกายซ้อมเต้นซ้อมรำกัน เราจะมีจัดการแข่งขันฟ้อนรำผู้สูงอายุทั้ง 8 หมู่บ้านดีไหมคะ นำเรียนให้ท่านสมาชิก อบต. และทางผู้นำ รวมทีมผู้สูงอายุไว้สำหรับการแข่งขันด้วยค่ะ

-11-

3. เสนอโครงการศิลปะการพูดในที่ชุมชนและการพัฒนาบุคลิกภาพ เข้า แผนพัฒนาตำบลและจัดทำโครงการในปีงบประมาณ 2567

4. แจ้งประชาสัมพันธ์การรับลงทะเบียนผู้สูงอายุ ดังนี้

- ผู้สูงอายุที่เกิดก่อน 2 กันยายน 2507 ปีงบประมาณ 2566 รับลงทะเบียนทุกเดือน แต่ไม่เกินวันที่ 2 กันยายน 2566

 - ผู้สูงอายุ (เก็บตก) เกิดปี พ.ศ. 2506 ที่ไม่เคยลงทะเบียนรับเงินเบี้ยยังชีพ

 - ผู้สูงอายุ ที่ย้ายเข้ามาอยู่ในพื้นที่ตำบลนาสิงห์

นางสาววันเพ็ญ ฉั่นพัฒนาพงศ์ 1. การแข่งขันการออกกำลังกาย งบของสปสช. เราจัดเข้าโครงการแข่งขันกีฬา

( ปลัด อบต.) ประชาชนตำบลนาสิงห์ของกองการศึกษาฯ แล้ว ส่วนโครงการวันผู้สูงอายุจะมีกิจกรรมอะไรบ้าง ให้ไปคิดกันก่อนแล้วค่อยประสานงานกันอีกทีค่ะ

2. โครงการศิลปะการพูดในที่ชุมชนและการพัฒนาบุคลิกภาพ ให้เพิ่มเข้าไปในแผนพัฒนาท้องถิ่นก่อน เพื่อจัดทำเป็นข้อบัญญัติงบประมาณรายจ่ายประจำปี พ.ศ. 2567 ต่อไป

นางมลิวรรณ ประชาชัย เรียนประธานสภาฯ ท่านนายกฯ ท่านรองนายกฯ ท่านปลัด ท่านสมาชิกสภาฯ

(ผอ. กองการศึกษาฯ) และท่านผู้อำนวยการกองทุกท่าน ดิฉันนางมลิวรรณ ประชาชัย ผู้อำนวยการกองการศึกษา ศาสนาและวัฒนธรรม ขออนุญาตหารือร่วมกัน

1. งานบุญประเพณีของแต่ละหมู่บ้าน ขอให้ท่านสมาชิกสภาฯ ประสานกับทางผู้นำชุมชนว่า หมู่บ้านไหนจะขอรับการสนับสนุนงบอุดหนุนจากอบต. ให้รีบเร่งจัดทำโครงการเข้ามาส่งให้กองการศึกษาฯ ก่อนอย่างน้อย 1 – 2 สัปดาห์ เพื่อความรวดเร็วในการสนับสนุนค่ะ
2. โครงการแข่งขันกีฬาประชาชนตำบลนาสิงห์ อยากให้ทางสภาฯ กำหนดรูปแบบให้ชัดเจน ก่อนร่วมประชุมกับทางผู้นำชุมชน จะได้ไหม

นายกฤษณะ ไกรรัตน์ ผมขอเสนอให้ทางกองการศึกษาฯ เสนอรูปแบบมาก่อนเลยครับ

(เลขานุการสภาฯ)

นางมลิวรรณ ประชาชัย ขอเสนอ ดังนี้

(ผอ. กองการศึกษาฯ) - กำหนดวันจัดโครงการ วันที่ 19 - 21 มีนาคม 2566 เนื่องจากเป็นช่วงที่เด็กนักเรียนปิดเทอมแล้วและวันที่ 24 มีนาคม 2566 เป็นบุญของหมู่ที่ 4 ค่ะ โดยเริ่มการแข่งขันในวันที่ 19 มีนาคม พิธีเปิด-ปิดในวันที่ 21 มีนาคมค่ะ

* งบประมาณทั้งหมด 100,000 บาท
* ค่าตอบแทนคณะกรรมการตัดสินการแข่งขัน 11,000 บาท
* เงินรางวัล กีฬาฟุตบอล

รางวัล ชนะเลิศ 4,000 บาท

รางวัล รองชนะเลิศ อันดับที่ 1 3,000 บาท

รางวัล รองชนะเลิศ อันดับที่ 2 2,000 บาท

รางวัล ชมเชย 1,000 บาท

* เงินรางวัล กีฬาวอลเลย์บอลหญิง

รางวัล ชนะเลิศ 2,000 บาท

รางวัล รองชนะเลิศ อันดับที่ 1 1,500 บาท

-12-

รางวัล รองชนะเลิศ อันดับที่ 2 1,000 บาท

รางวัล ชมเชย 800 บาท

* เงินรางวัล กีฬาวอลเลย์บอลชาย ( แบ่งเป็น 2 โซน)

รางวัล ชนะเลิศ 1,000 บาท

รางวัล รองชนะเลิศ อันดับที่ 1 800 บาท

* เงินรางวัล กีฬาตะกร้อชาย

รางวัล ชนะเลิศ 1,500 บาท

รางวัล รองชนะเลิศ อันดับที่ 1 1,000 บาท

รางวัล รองชนะเลิศ อันดับที่ 2 800 บาท

รางวัล ชมเชย 500 บาท

* ค่าจัดซื้ออุปกรณ์ในการแข่งขัน 10,000 บาท
* ค่าใช้จ่ายในพิธีเปิด – ปิด 10,000 บาท
* ค่าจัดทำป้าย 3,000 บาท
* ค่าอาหาร/น้ำดื่ม 7,660 บาท

เป็นรูปแบบเบื้องต้น ทั้งนี้จะนำเสนอในที่ประชุมร่วมกับทางผู้นำชุมชนอีกครั้งค่ะ

 3. ขอประชาสัมพันธ์การรับสมัครเด็กเล็กเข้าเรียนในศูนย์พัฒนาเด็กเล็กทั้งสอง

 แห่ง โดยเปิดรับสมัครในวันที่ 1 – 31 มีนาคม 2566 รับเด็กอายุ 2 ปีขึ้นไปค่ะ

ประธาน ไม่ทราบว่ามีสมาชิกในที่ประชุมจะเสนอหรือสอบถามเรื่องอื่นๆ เพิ่มเติมอีกหรือไม่

ที่ประชุม ไม่มี

ประธาน เมื่อไม่มีสมาชิกท่านใด เสนอเรื่องอื่นๆ เพิ่มเติมอีก จึงได้กล่าวปิดประชุม

**ปิดประชุมเวลา 14.50 น.**

 (ลงชื่อ) ผู้บันทึกรายงานการประชุม

 (นายกฤษณะ ไกรรัตน์)

 เลขานุการสภาองค์การบริหารส่วนตำบลนาสิงห์

 (ลงชื่อ) ประธานกรรมการตรวจสอบรายงานการประชุม

 ( นายมีชัย นาเวียง )

 (ลงชื่อ) กรรมการตรวจสอบรายงานการประชุม

 ( นายแทน ไกรรัตน์ )

-13-

 (ลงชื่อ) กรรมการและเลขานุการตรวจสอบรายงานการประชุม

 ( นายจิตรกร จันสี )

⏹การรับรองรายงานการประชุม

 .........................................................................................................................................................................

 .........................................................................................................................................................................

 (ลงชื่อ)

 ( นายเดช ติดมา )

 ประธานสภาองค์การบริหารส่วนตำบลนาสิงห์